# Sut mae'r Brifysgol yn gwario ei hincwm

Myfyrwyr yw calon ein Prifysgol; rydym yn gweithio mewn partneriaeth â nhw a'n Hundeb Myfyrwyr er mwyn ystyried eu hanghenion a'u disgwyliadau wrth i ni wneud penderfyniadau.

Rydym yn ymfalchïo yn ein henw da cyson ar gyfer ansawdd ein profiad myfyrwyr, cryfder ein gwasanaethau cymorth i fyfyrwyr, a'n hymrwymiad i iechyd a lles meddyliol myfyrwyr.

Ein nod yw gwario'n ddoeth yr incwm rydym yn ei gael, ac fel elusen mae gennym gyfrifoldeb i ail-fuddsoddi unrhyw incwm ychwanegol ar ôl talu costau yn ôl i'r Brifysgol er mwyn ategu ein gweledigaeth a'n diben strategol.

Mae ein [Hadolygiad Blynyddol](https://www.swansea.ac.uk/media/Annual-Review-2022.pdf) ar gyfer 2022 yn darparu gwybodaeth fanwl am y mathau o weithgareddau y gwnaethom ddefnyddio ein hincwm i'w hariannu yn ystod y cyfnod o 1 Awst 2021 tan 31 Gorffennaf 2022

Cawsom incwm gan amrywiaeth o ffynonellau gan gynnwys ffioedd myfyrwyr, grantiau'r llywodraeth a grantiau ymchwil, drwy greu ein hincwm ein hun drwy weithgareddau sy'n ymwneud â mentergarwch, arloesi ac addysg, gan dderbyn rhoddion ac adenillon ar fuddsoddiadau.

Mae cyfran sylweddol o gyllid y Brifysgol yn cael ei gwario ar staff a gweithgareddau sy'n ategu addysgu ac ymchwil yn uniongyrchol.

Fodd bynnag, ceir costau sylweddol sy'n gysylltiedig â darparu gwasanaethau i fyfyrwyr, rheoli'r Brifysgol, a sicrhau bod ein hadeiladau, ein cyfleusterau a'n hoffer i gyd yn gweithredu'n effeithlon ac yn cael eu cynnal a chadw i safonau derbyniol.

Mae gwerth am arian ar gyfer ein staff a'n myfyrwyr wrth wraidd y Brifysgol. Nod yr wybodaeth yn y crynodeb a ddarperir isod yw dangos hyn drwy amlygu o le daeth incwm y Brifysgol yn 2021/22 a sut cafodd ei wario.

## O le y daw ein hincwm

Yn 2021/22, cynyddodd ein cyfanswm incwm 3% i £370 miliwn.

**Incwm fesul categori 2021/22**

|  |  |
| --- | --- |
| **Incwm** | **Y flwyddyn a ddaeth i ben ar 31 Gorffennaf 2022 (£m)** |
| **Ffioedd dysgu a chontractau addysg**Mae incwm o ffioedd dysgu yn cynnwys ffioedd dysgu israddedigion ac ôl-raddedigion sy’n fyfyrwyr o'r DU a thramor. | 188 |
| **Grantiau Corff Ariannu**Mae CCAUC yn rhoi grantiau i ategu addysgu, ymchwil a gweithgareddau perthynol. Mae grantiau'n cynnwys cyllid ar gyfer pynciau drutach a phynciau sy'n peri costau uwch, cyllid uwch ar gyfer myfyrwyr cyfrwng Cymraeg a myfyrwyr anabl, cyllid ymchwil a chyllid arloesi. Yn ogystal, dyrennir cyllid cyfalaf i ategu addysgu ac ymchwil. | 44 |
| **Grantiau a chontractau ymchwil**Mae hyn yn cynnwys grantiau ymchwil ac incwm contractio gan gynghorau ymchwil, llywodraethau a chyrff iechyd y DU a thramor, byd diwydiant ac elusennau. | 69 |
| **Incwm arall (gan gynnwys incwm buddsoddi, rhoddion a gwaddolion)**Mae hyn yn cynnwys incwm o ffynonellau eraill gan gynnwys preswylfeydd, ymgynghori, incwm academaidd arall, cynadleddau ac incwm gan y GIG o ran yr ysgol feddygaeth.  | 69 |
| **Cyfanswm incwm** | 370 |

**Incwm fesul blwyddyn**

****

Sut rydym yn gwario ein hincwm

Yn 2021/22, gwnaethom wario £367 miliwn wrth ategu ein gweithgareddau addysgu ac ymchwil, sydd wedi cynyddu o £332 miliwn yn 2020/21.

**Gwariant fesul categori 2021/22**

|  |  |
| --- | --- |
| **Gwariant** | **Y flwyddyn a ddaeth i ben ar 31 Gorffennaf 2022 (£m)** |
| **Gwariant academaidd a pherthynol** Mae hyn yn talu am y cymorth addysgu ac academaidd, ynghyd â'r offer a'r gwasanaethau i ategu addysgu. | 153 |
| **Grantiau a chontractau ymchwil** Mae'r Brifysgol yn gweithio mewn cydweithrediad â phartneriaid allanol i gynnal ymchwil sy'n arwain y ffordd yn fyd-eang ac sy'n rhagorol yn rhyngwladol.  | 48 |
| **Gweinyddu a gwasanaethau canolog** Dyma'r gost o ddarparu'r gwasanaethau i roi profiad o safon i fyfyrwyr.  | 60 |
| **Mangreoedd**Mae hyn yn cynnwys cynnal a chadw'r campysau, sicrhau bod cyfleusterau a mannau o'r radd flaenaf ar gael i'n myfyrwyr a'n hymchwilwyr.  | 31 |
| **Preswylfeydd ac arlwyo**Dyma wariant ar y preswylfeydd myfyrwyr a'r cyfleusterau arlwyo ar draws y ddau gampws.  | 27 |
| **Llog ar fenthyciadau ac ad-daliadau**Mae gan y Brifysgol fenthyciadau sylweddol a ddefnyddir i ehangu a gwella'r Campws a chyfleusterau  | 9 |
| **Ar gyfer buddsoddi yn ein dyfodol**Gwneir buddsoddiadau mewn isadeiledd a gweithgareddau i sicrhau y gallwn barhau i gyflawni ar strategaeth y Brifysgol.  | 39 |
| **Cyfanswm gwariant** | 367 |

Mae'r diagram isod yn dangos y gydran o bob £1 sy’n cael ei gwario ar y prif gategorïau gwariant.

**Manylion o'r gwariant fesul pob £1 wedi'i gwario**



**Mae gwybodaeth fanwl ychwanegol ar gael yn y datganiadau ariannol** [Annual-Review-2022.pdf (swansea.ac.uk)](https://www.swansea.ac.uk/media/Annual-Review-2022.pdf) .